**Karl Noel Joakim Gunler** (s. 7. lokakuuta 2001 Luulaja, Ruotsi) on ruotsalainen jääkiekkoilija, joka pelaa SM-liigajoukkue Oulun Kärpissä lainalla NHL-seura Carolina Hurricanesista. Hän on pelipaikaltaan oikea laitahyökkääjä. Gunler laukoo oikealta.

Ura
---

### Seuraura

Gunler on luulajalaisen Brooklyn Tigers HF:n kasvatti. Hän siirtyi juniorina sittemmin Luleå HF:ään. Gunler oli kaudella 2016–2017 J18 Allsvenskanissa joukkueensa paras syöttäjä kymmenellä syöttöpisteellään. Samalla kaudella hän jakoi Norrbottenin joukkueessa TV-Puckenin pudotuspelien pistepörssin voiton Stockholm Nordin Albin Grewen kanssa tehoilla 8+5=13. Kaudella 2017–2018 Gunler oli Luulajan J20-joukkueen neljänneksi paras pistemies tehoilla 8+14=22. Pudotuspeleissä hän voitti joukkueen sisäisen tehotilaston lukemalla +6.

Kaudella 2018–2019 Gunler oli Luulajan J20-junioreiden paras maalintekijä ja toiseksi paras pistemies Nils Thomassonin kanssa tehoilla 27+19=46, joilla hän sijoittui koko J20 SuperElitin maalipörssissä kolmanneksi ja jakoi pistepörssin seitsemännen sijan AIK IF:n Carl Wasseniuksen kanssa. Gunler debytoi samalla kaudella myös seuran SHL-joukkueessa, jossa hän pelasi 15 runkosarjaottelua tehopistein 2+3=5. Gunler teki SHL-debyyttinsä vain 17-vuotiaana 18. lokakuuta 2018 vieraissa Frölunda HC:tä vastaan. Hänet merkittiin Luulajan 13. hyökkääjäksi. Gunler sai ottelussa jääaikaa 5.08 minuuttia. Hän teki SHL-uransa avausmaalin seuraavassa ottelussa 20. lokakuuta 2018 ylivoimalla Malmö Redhawksia vastaan. Hän keräsi ottelussa myös syöttöpisteen Jack Connollyn tekemään ylivoimamaaliin, joka jäi Luulajan 3–1-voittoon päättyneen ottelun ratkaisumaaliksi.

Tammikuussa 2019 Gunler teki Luulajan kanssa kaksivuotisen SHL-sopimuksen. Hänen tulokaskautensa 2019–2020 toi 45 runkosarjaottelussa tehot 4+9=13. Gunler pelasi myös 11 Mestarien liigan ottelua tehopistein 4+2=6.

Carolina Hurricanes varasi Gunlerin 41. pelaajana NHL:n varaustilaisuudessa 2020. Kesken kauden 2020–2021, marraskuussa 2020 hän siirtyi Luulajasta suuremman peliajan perässä kevääseen 2022 asti ulottuvalla sopimuksella Brynäs IF:ään. Kaudella 2021–2022 Gunler oli tehoilla 13+10=23 joukkueen toiseksi paras maalintekijä Anton Rödinin jälkeen ja hän sijoittui sisäisessä pistepörssissä neljänneksi.

Maaliskuussa 2022 Gunler teki Carolina Hurricanesin kanssa kolmivuotisen NHL-tulokassopimuksen. Hänen kausipalkkansa NHL:n puolella on 775 000 dollaria ja AHL:n puolella 80 000 dollaria. Gunler liittyi samalla ammattilaistryout-sopimuksella loppukevääksi AHL-joukkue Chicago Wolvesin vahvuuteen. Hän pelasi siellä 11 runkosarjaottelua tehopistein 3+2=5 ja kymmenen playoff-ottelua tehopistein 1+1=2. Gunler pelasi ainoastaan yhdessä Calder Cup-finaaliottelussa. Hän voitti kauden päätteeksi kuitenkin mestaruuden. Kauden 2022–2023 Gunler pelasi kokonaan farmissa, jossa hän pelasi 31 runkosarjaottelua tehopistein 8+10=18.

Syksyn 2023 harjoitusleirin päätteeksi Carolina Hurricanes lähetti Gunlerin aluksi ECHL-joukkue Norfolk Admiralsin vahvuuteen, kun Hurricanes jäi kaudelle 2023–2024 ilman AHL-joukkuetta. Jo ennen ECHL-kauden alkamista lokakuussa 2023 Hurricanes lainasi Gunlerin loppukauden 2023–2024 kattavalla sopimuksella SM-liigajoukkue Oulun Kärppiin.

### Maajoukkueura

Gunler pelasi alle 20-vuotiaiden MM-kilpailuissa vuonna 2021, jolloin hän oli tehoilla 4+1=5 Ruotsin paras maalintekijä sekä jakoi sisäisen pistepörssin voiton Lucas Raymondin, Victor Söderströmin ja Simon Holmströmin kanssa. Gunler jakoi myös joukkueen sisäisen tehotilaston voiton Emil Andraen kanssa lukemalla +3. Hänet valittiin Itävaltaa vastaan pelatun alkulohkon ottelun päätteeksi Ruotsin ottelun parhaaksi pelaajaksi.

Gunler pelasi myös World U-17 Hockey Challengessa vuonna 2017. Yhteensä hän on pelannut viisi nuorten ja 30 poikien maaottelua.

Muuta
-----

Gunlerin isä Joakim pelasi omalla urallaan hyökkääjänä seitsemän Elitserien-ottelua Luleå HF:ssä kaudella 1992–1993, mutta suurimman osan urastaan hän pelasi kuitenkin Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | Luleå HF | SuperElit | 1 | 0 | 0 | 0 | 0 | – | – | – | – | – |
| 2017–2018 | Luleå HF | SuperElit | 41 | 8 | 14 | 22 | 50 | 8 | 3 | 3 | 6 | 8 |
| 2018–2019 | Luleå HF | SuperElit | 31 | 27 | 19 | 46 | 78 | 3 | 0 | 3 | 3 | 2 |
|  | Luleå HF | SHL | 15 | 2 | 3 | 5 | 2 | – | – | – | – | – |
| 2019–2020 | Luleå HF | SuperElit | 4 | 4 | 2 | 6 | 2 | – | – | – | – | – |
|  | Luleå HF | SHL | 45 | 4 | 9 | 13 | 16 | – | – | – | – | – |
| 2020–2021 | Luleå HF | SHL | 10 | 2 | 1 | 3 | 8 | – | – | – | – | – |  |  |  |  |  |  | JMM | 5 | 4 | 1 | 5 | 2 |
|  | Brynäs IF | SHL | 29 | 7 | 5 | 12 | 8 | – | – | – | – | – |
| 2021–2022 | Brynäs IF | SHL | 52 | 13 | 10 | 23 | 36 | 3 | 0 | 0 | 0 | 2 |
|  | Chicago Wolves | AHL | 11 | 3 | 2 | 5 | 2 | 10 | 1 | 1 | 2 | 8 | Calder Cup |
| 2022–2023 | Chicago Wolves | AHL | 31 | 8 | 10 | 18 | 12 | – | – | – | – | – |
| 4 kautta | yhteensä | SHL | 151 | 28 | 28 | 56 | 70 | 3 | 0 | 0 | 0 | 2 |
| 2 kautta | yhteensä | AHL | 42 | 11 | 12 | 23 | 14 | 10 | 1 | 1 | 2 | 8 |

Lähteet
-------

* Noel Gunler The Internet Hockey Databasessa (englanniksi)
* Noel Gunler Eurohockey-sivustolla (englanniksi)
* Noel Gunler *Elite Prospects*. Everysport Media Group AB.  (englanniksi)

### Viitteet

1. ↑  Noel Gunler The Internet Hockey Databasessa (englanniksi)
2. 1 2 3 4 5 6 7  Noel Gunler *Elite Prospects*. Everysport Media Group AB.  (englanniksi)
3. ↑  Elite Prospects - Luleå HF J18 *eliteprospects.com*. Everysport Media Group AB. Viitattu 13.11.2019. (englanniksi)
4. ↑  Elite Prospects - Award - TV-Pucken Playoffs Most Points *eliteprospects.com*. Everysport Media Group AB. Viitattu 13.11.2019. (englanniksi)
5. ↑  Elite Prospects - Luleå HF J20 *eliteprospects.com*. Everysport Media Group AB. Viitattu 13.11.2019. (englanniksi)
6. ↑  Elite Prospects - J20 SuperElit Stats 2018-2019 *eliteprospects.com*. Everysport Media Group AB. Viitattu 13.11.2019. (englanniksi)
7. ↑  FRÖ - LHF (Line Up) *stats.swehockey.se*.  18.10.2018. Svenska Ishockeyförbundet. Viitattu 16.10.2023. (englanniksi)
8. ↑  Noel Gunler *old.shl.se*. SHL AB. Viitattu 13.11.2019. (ruotsiksi)
9. ↑  Gullbrand, Johannes: Starka Luleå siktar på ny seger *old.shl.se*.  19.10.2018. SHL AB. Viitattu 13.11.2019. (ruotsiksi)
10. ↑  LHF - MIF (3-1) *stats.swehockey.se*.  20.10.2018. Svenska Ishockeyförbundet. Viitattu 16.10.2023. (englanniksi)
11. ↑  Tervamäki, Markus: SHL-kontraktet klart med Noel Gunler *luleahockey.se*.  14.1.2019. Luleå Hockey Drift AB. Viitattu 13.11.2019. (ruotsiksi)
12. ↑  Johansson, Kevin: Noel Gunler klar för Brynäs IF *brynas.se*.  6.11.2020. Brynäs AB. Viitattu 7.1.2021. (ruotsiksi)
13. ↑  Elite Prospects - Brynäs IF *eliteprospects.com*. Everysport Media Group AB. Viitattu 16.10.2023. (englanniksi)
14. ↑  Canes Sign Noel Gunler To Entry-Level Contract *nhl.com/hurricanes*.  30.3.2022. RALEIGH, NC:  Carolina Hurricanes. Viitattu 16.10.2023. (englanniksi)
15. ↑  Olausson, Robin: Jesper Sellgren och Noel Gunler Calder Cup-mästare med Chicago Wolves *hockeysverige.se*.  26.7.2022. Everysport Media Group AB. Viitattu 16.10.2023. (ruotsiksi)
16. ↑  Canes Trim Training Camp Roster To 30 Players *nhl.com/hurricanes*.  6.10.2023. RALEIGH, NC:  Carolina Hurricanes. Viitattu 16.10.2023. (englanniksi)
17. ↑  Westerlund, Jenna: Hurricanesin sopimuspelaaja Noel Gunler saapuu vahvistamaan Kärppiä *Jatkoaika.com*.  16.10.2023. Jatkoaika r.y. Viitattu 16.10.2023.
18. ↑  Elite Prospects - Sweden U20 *eliteprospects.com*. Everysport Media Group AB. Viitattu 7.1.2021. (englanniksi)
19. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2021. IIHF. Viitattu 7.1.2021. (englanniksi)
20. ↑  Joakim Gunler *Elite Prospects*. Everysport Media Group AB.  (englanniksi)

Kärpät – SM-liiga
4 Kivistö |
9 Berglund |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
22 Peltonen |
23 Kemppainen |
25 Paaso |
29 Alasiurua |
30 Kokko |
31 Vedenpää |
41 Koivunen |
42 Lohisalo |
48 Antonen |
51 Koskenkorva |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Marjamäki – Mäntymaa – Sihvonen – Hilli – Jaakola